Papa Kiril IV od Aleksandrije
Kiril IV od Aleksandrije (također poznat kao Abba Kyrillos IV; 1816 - 31. januar 1861) bio je 110. koptski papa Aleksandrije i patrijarh Stolice sv. Marka, koji je stolovao od 1854. do smrti. 

Rodio se pod imenom David (Daoud), i bio je monah manastira Svetog Antonija. Pred kraj stolovanja njegovog prethodnika Petra VII je poslan u Etiopiju kako bi posredovao u sporu [Abuna Salama III|Abouna Salame]] sa predstavnicima Etiopske crkve. U Etiopiji se zadržao na pritisak etiopskog izaslanika u Kairu. 

Papom je postao 5. juna 1854. godine. Na zahtjev egipatskog potkralja Sa'ida je, kao prvi koptski papa u historiji, otišao u službeni posjet Etiopiji. Car Tevodoros II ga je u decembru 1856. dočekao hladno, držeći ga egipatskim špijunom. Kada je papa izrazio želju da gleda manevere etiopske vojske, car ga je dao pritvoriti i pustio ga je tek na pritisak egipatskog svećenstva. 

Po povratku se Kiril posvetio izdavačkoj i obrazovnoj djelatnosti među Koptima, te je, između ostalog, osnovao štampariju. Među kasnijim generacijama Kopta ga se, usprkos relativno kratkog stolovanja, često naziva "ocem reforme".

Izvori

Vanjske veze
 Coptic Orthodox Synaxarium (Book of Saints): The Departure of Pope Cyril IV (Kyrillos), 110th Pope of Alexandria

Koptske pape